নীরা দেসাই

**নীরা দেসাই** (; ১৯২৫ — ২৫ জুন ২০০৯) ছিলেন ভারতীয় নারী শিক্ষার অন্যতম একজন নেত্রী। তিনি একজন অধ্যাপক, গবেষক, শিক্ষাবিদ, রাজনৈতিক কর্মী এবং সমাজকর্মী হিসেবে অবদানের জন্য সুপরিচিত ছিলেন। তিনি ভারতে নারী শিক্ষার জন্য ১৯৭৪ সালে সর্বপ্রথম গবেষণা কেন্দ্র এবং গ্রামীণ উন্নয়ন কেন্দ্র প্রতিষ্ঠা করেন। তিনি ১৯৫৪ সালে এসএনডিটি মহিলা বিশ্ববিদ্যালয়ে যোগদান করেন। সেখানে তিনি অধ্যাপক এবং সমাজবিজ্ঞান বিভাগের প্রধান (স্নাতকোত্তর) হিসেবে বিভিন্ন গভর্নিং বডির অংশ ছিলেন।

## প্রাথমিক জীবন এবং শিক্ষা
দেসাই ১৯২৫ সালে ভারতীয় স্বাধীনতা আন্দোলনের সাথে সক্রিয়ভাবে সমর্থন ও অংশগ্রহণকারী একটি গুজরাটি পরিবারে জন্মগ্রহণ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2020)">তথ্যসূত্র প্রয়োজন</span>]]* &#x5D; দেসাই নিজেও স্কুল জীবনে অল্প বয়সেই স্বাধীনতা আন্দোলনে যোগ দিয়েছিলেন। তিনি ইন্দিরা গান্ধী কর্তৃক প্রতিষ্ঠিত ভানার সেনা (বানর ব্রিগেড) এর অংশ হয়েছিলেন। সংগঠনটি স্বাধীনতা আন্দোলন সম্পর্কিত রাজনৈতিক বার্তা গোপন প্রচারে সহায়তা করেছিল। দেসাই তার প্রাথমিক শিক্ষা দিব্যজ্ঞান মতাদর্শের উপর প্রতিষ্ঠিত সহ-শিক্ষা প্রতিষ্ঠানে ফেলোশিপ স্কুলে সম্পন্ন করেছিলেন। তিনি ১৯৪২ সালে এলফিনস্টোন কলেজে যোগদান করেছিলেন। কিন্তু মহাত্মা গান্ধীর ভারত ছাড়ো আন্দোলনের সূচনার পর স্বাধীনতা আন্দোলনে অংশ নেওয়ার জন্য দেসাই আনুষ্ঠানিক শিক্ষা ত্যাগ করেন। দেসাই ১৯৪৭ সালে তার একজন সহকর্মী সমাজবিজ্ঞানী অক্ষয় রমনলাল দেসাইকে বিয়ে করেন। ভারতীয় স্বাধীনতার পরপরই তিনি স্নাতকোত্তর পড়াশোনা শেষ করেন। তার এম.এ. থিসিসের (এনালাইসিস অব উমেন ইন দি ভক্তি মুভমেন্ট) মূল বিষয় ছিল আধুনিক ভারতে নারী, যা পরবর্তীতে ১৯৫৭ সালে প্রকাশিত হয়।

## পেশাগত জীবন
দেসাইয়ের পেশাগত কাজের মূল লক্ষ্য ছিল জেন্ডার বিদ্যার উন্নতি, বহু নীতিগত সুপারিশের মাধ্যমে শিক্ষাজীবনে ব্যবহারিক অভিজ্ঞতা অন্তর্ভুক্ত করা, নাগরিক সমাজ এবং শিক্ষামূলক পাঠ্যক্রমের মধ্যে সম্পর্ক বোঝা ও প্রচার করা। তার কর্মজীবনে তিনি যে কয়েকটি পদে অধিষ্ঠিত ছিলেন তার সংক্ষিপ্ত (সম্পূর্ণ সময়রেখা নয়) নীচে তালিকাভুক্ত করা হয়েছে:

* ১৯৫৪ – এসএনডিটিতে যোগদান করেন।
* ১৯৬৫ – সমাজবিজ্ঞানে পিএইচডি সম্পন্ন করেন। 
* ১৯৭২ – ভারতে নারীর অবস্থা সম্পর্কিত কমিটির সামাজিক টাস্ক ফোর্সের সদস্য হিসেবে নিযুক্ত হন। 
* ১৯৭৫ – নারী শিক্ষার জন্য গবেষণা ইউনিট প্রতিষ্ঠা করেন।
* ১৯৮২ – ইন্ডিয়ান অ্যাসোসিয়েশন ফর উইমেন'স স্টাডিজ (IAWS)-এর প্রতিষ্ঠাতা সদস্যদের একজন ছিলেন।
* ১৯৮৭ – নারীর আত্ম-কর্মসংস্থান এবং অনানুষ্ঠানিক ক্ষেত্রের নারীদের জন্য জাতীয় কমিশনের সদস্য হন।
* ১৯৮৮ – স্প্যারো (নারী গবেষণার জন্য শব্দ ও চিত্র সংরক্ষণাগার) এর প্রতিষ্ঠাতা সদস্যদের একজন হন।

## উল্লেখযোগ্য কাজ
দেসাই সমাজবিজ্ঞান, ইতিহাস এবং নারী শিক্ষার সংযোগস্থলে ইংরেজি এবং গুজরাটি উভয় ভাষায় লিখেছেন। তার বইগুলির মধ্যে রয়েছে:

* নীরা দেসাই, *ওম্যান ইন মডার্ন ইন্ডিয়া* (১৯৫৭; রিপ্র. বোম্বে: ভোরা অ্যান্ড কো, ১৯৭৭)
* নীরা দেসাই, *দ্য মেকিং অব অ্যা ফেমিনিস্ট*, ইন্ডিয়ান জার্নাল অব জেন্ডার স্টাডিজ ২ (১৯৯৫)
* নীরা দেসাই, *ট্রাভার্সিং থ্রু জেন্ডারড স্পেসেস: ইনসাইটস ফ্রম উইমেন'স ন্যারেটিভস*, সুজাতা প্যাটেল এবং কৃষ্ণা রাজ (সম্পাদনা), থিংকিং সোশ্যাল সায়েন্স ইন ইন্ডিয়া: অ্যালিস থর্নারের সম্মানে প্রবন্ধ (নতুন দিল্লি: সেজ, ২০০২)। ১৯৯৭ সালে গুজরাটি ভাষায় আরেকটি সংস্করণ প্রকাশিত হয়েছিল।
* এন. দেসাই এবং এস. গোগেট, আঞ্চলিক ভাষার মাধ্যমে সমাজবিজ্ঞানের শিক্ষাদান।
* নীরা দেসাই, *নারী ও ভক্তি আন্দোলন*, কুমকুম সাঙ্গারিতে এবং সুদেশ বৈদ (সম্পাদনা), নারী ও সংস্কৃতি (বোম্বে: নারী গবেষণা কেন্দ্র, এসএনডিটি মহিলা বিশ্ববিদ্যালয়, ১৯৯৪)।

## মৃত্যু
দেসাই ২০০৯ সালের ২৫ জুন মুম্বাইয়ে মারা যান।

## তথ্যসূত্র

বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:মহারাষ্ট্রের নারী শিক্ষাবিদ
বিষয়শ্রেণী:মহারাষ্ট্রের শিক্ষাবিদ
বিষয়শ্রেণী:ভারতীয় নারী সমাজবিজ্ঞানী
বিষয়শ্রেণী:মহারাষ্ট্রের লেখিকা
বিষয়শ্রেণী:মুম্বইয়ের লেখক
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় সমাজবিজ্ঞানী
বিষয়শ্রেণী:ভারতীয় নারীবাদী
বিষয়শ্রেণী:ভারতীয় নারীবাদী লেখক
বিষয়শ্রেণী:২০০৯-এ মৃত্যু
বিষয়শ্রেণী:১৯২৫-এ জন্ম